Otto Dempwolff

Ni Otto Dempwolff (25 Mayo 1871 iti Pillau, Probinsia ti Prussia – 27 Nobiembre 1938, iti Hamburg) ket maysa idi nga Aleman a mangngagas, lingguista ken antropologo nga espesialista iti panagadal iti pamilia ti pagsasao nga Austronesio.

Kaunaan a nagsanay a kas maysa a mangngagas, nangrugi ni Dempwolff iti lingguistiko a panagsukisokna bayat a nagserserbi a kas maysa a mangngagas kadagiti kolonia ti Alemania iti Aleman a Baro a Guinea ken Aleman a Daya nga Aprika. Babaen ti panangisursuro ni Carl Meinhof, inrugina ti akademiko a pagsapulanna iti Hamburgisches Kolonialinstitut, a kanungpalan a nagbalin a parte ti Unibersidad ti Hamburg. Idi 1931, pinundarna ti "Seminar für indonesische und Südseesprachen" (Seminar para iti Indones ken dagiti Pagsasao ti Baybay Abagatan), nga indauluanna aginggana idi pimmusay idi 1938. Naidutok pay isuna iti "Königlich Preußische Phonographische Kommission" (Komision ti Naarian a Prusiano a Ponorapiko) para iti kalaingna iti medisina, ken kas pay dagiti pagsasao ti Aprika ken Indonesia. Ti panggep idi ti komision ke ti mangirehistro dagiti agarup a 250 a pagsasao nga insasao babaen dagiti balud kadagiti kampo ti Aleman kadagiti balud ti gubat iti Maikadua a Gubat ti Sangalubongan.
Ti obra maestrana iti Vergleichende Lautlehre des austronesischen Wortschatzes (Komparatibo a ponolohia dagiti bokabulario ti Austronesio) (1934–1937) ket isu idi ti immuna a sistematiko ken komprehensibo a rekonstruksion iti sistema ti uni ken bokabulario ti Proto-Austronesio. P. 528–543.

 Dagiti nagibasaran 

 Kitaen pay 
Pagsasao a Proto-Oceaniko

 Bibliograpia 
Dempwolff, Otto (1916). Die Sandawe, Linguistisches und ethnographisches Material aus Deutsch Ostafrika, Abhandlungen des Hamburger Kolonialinstituts. Band XXXIV/Heft 19, L. Friederichsen, Hamburg 1916, 180 Seiten.
Dempwolff, Otto (1920) Die Lautentsprechungen der indonesischen Lippenlaute in einigen anderen austronesischen Sprachen, Habilitationsschrift. ZfES 2.Beiheft, Dietrich Reimer, Berlin 1920, 96 Seiten.
Dempwolff, Otto (1934). Vergleichende Lautlehre des austronesischen Wortschatzes, Band 1: Induktiver Aufbau einer indonesischen Ursprache. Beihefte zur Zeitschrift für Eingeborenen-Sprachen 15. Berlin: Dietrich Reimer.
Dempwolff, Otto (1937). Vergleichende Lautlehre des austronesischen Wortschatzes, Band 2: Deduktive Anwendung des Urindonesischen auf austronesische Einzelsprachen. Beihefte zur Zeitschrift für Eingeborenen-Sprachen 17. Berlin: Dietrich Reimer.
Dempwolff, Otto (1938). Vergleichende Lautlehre des austronesischen Wortschatzes, Band 3: Austronesisches Wörterverzeichnis. Beihefte zur Zeitschrift für Eingeborenen-Sprachen 19. Berlin: Dietrich Reimer.
 Dempwolff, Otto (1939). Grammatik der Jabêm-Sprache auf Neuguinea. Abhandlungen aus dem Gebiet der Auslandskunde, vol. 50. Hamburg: Friederichsen de Gruyter.

 Dagiti akinruar a silpo 
Otto Dempwolff (1871–1938), Sprachwissenschaftler (iti Aleman)

Kategoria:1871 a pannakaipasngay
Kategoria:1938 nga ipupusay